NaiveNeuron/SloPal huggingface dataset:
Laššáková, Jana, podpredsedníčka NR SR (2015-05-19):
Ách, dobre. Pán poslanec Abrhan. Pán poslanec vystupuje za poslanecký klub KDH. Nech sa páči, pán poslanec.
Laurenčík, Milan, podpredseda NR SR (2022-03-30):
Pán poslanec, mohol ste si to odpustiť. Faktickú poznámku má teraz pán poslanec Eduard Kočiš.
Hort, Milan, podpredseda NR SR (2011-10-19):
Ďakujem pekne, pani ministerka. A teraz poprosím poslankyňu pani Janu Dubovcovú, aby nás informovala o výsledku rokovania výborov o tomto návrhu zákona. Nech sa páči.
P. Hrušovský, predseda NR SR: (2003-03-06):
(Hlasovanie.) Prítomných je 134 poslancov, za 54, proti 50, zdržalo sa 30. Návrh pána poslanca Urbániho sme neschválili.
Blaha, Ľuboš, podpredseda NR SR (2024-04-16):
A na dnes posledný rečník, pán poslanec Milan Majerský, nech sa páči.
Chmel, Rudolf, poslanec NR SR (2013-03-14):
Ďakujem pekne. Poprosím kolegyne a kolegov z výboru pre ľudské práva a národnostné menšiny, o 13.00 hodine máme schôdzu. Ďakujem pekne.
V. Veteška, podpredseda NR SR: (2005-05-26):
Ľ. Lintner, poslanec: Ďakujem pekne za slovo. Pán poslanec, vnímam vaše vystúpenie ako snahu o zamedzenie demokratickej rozpravy. Veď pán poslanec Banáš... (Reakcia z pléna, smiech a potlesk.) Iste, môžete sa smiať, koľko chcete. Pán poslanec Banáš reagoval na správu, ktorá predsa vznikala na základe uplatňovania príslušného zákona. To znamená, kde sa vychýlil oproti tomu, že nemal mať priestor na také postoje, ako mal? Mňa tiež zaujíma, ako príslušný paragraf konštatuje, že ÚPN si nemôže overiť pravdivosť zväzkov, a zároveň jeho predstaviteľ hovorí o tých zväzkoch ako jediných vysvetľujúcich činnosť. Však to je závažný fakt! A kde to mal teda pán poslanec Banáš povedať?
Kotleba, Marian, poslanec NR SR (2020-07-15):
Rasťo, ja ti ďakujem za tento naozaj veľmi, veľmi pekne pripravený a hlavne prednesený prejav, ktorý bol ako óda na ochranu života v tejto Národnej rade, v tomto parlamente, v tomto zákonodarnom zbore, kde sa naozaj o tom môže rozhodnúť, kde sa veľmi jednoduchým nabratím osobnej odvahy od takejto závažnej veci môže rozhodnúť o ochrane tých, ktorí sa sami rozhodnúť ešte nemôžu a ktorí sú závislí na tom, ako sa o nich rozhodne ich mama. My sme zahlasovali za koaličný návrh, ktorý je všetko, len nie dokonalý, ktorý má tak veľa chýb a tak veľa negatívnych sociálnych dopadov, že sme museli veľmi zatínať zuby, aby sme ten návrh podporili. Ale keďže obsahuje aj časť, ktorá môže prispieť k záchrane možno niekoľkých, možno niekoľko desiatok životov týchto detí ročne, tak sme ho podporili. A ty dnes úplne oprávnene očakávaš, že keďže náš, naše obidva návrhy sú úplne jednoznačné, sú oproti tomu koaličnému ako krištáľová horská voda oproti, oproti nejakému prehnitému zelenému stojatému jazeru, tak tí, ktorí to myslia vážne, tak by naozaj nemohli mať a nemajú mať akýkoľvek problém podporiť tento, tieto naše návrhy, pretože spolu s nimi podporujú tie deti, spolu s nimi podporujú ochranu života tých, ktorí naozaj ten život si chrániť sami nemôžu. A mne je veľmi ľúto, že teraz, keď sa o tom rozprávame, tak sa nájdu tu poslanci, ktorí sa na tom smejú a sa zabávajú. Ale to už je ich vizitka, a tak sa potom s tým budú musieť oni sami vyrovnať. Rasťo, ešte raz, veľká vďaka a dúfajme a modlime sa, aby tých hlasov bolo čo najviac.
Kollár, Boris, predseda NR SR (2022-12-22):
Počkajte, počkajte. (Reakcia z pléna.) Dobre. Prosím, prezentujme sa a hlasujme. Ešte raz to prečítajte, aby sme vedeli, o čom hlasujeme. Prosím vás pekne, lebo je to zmätočné. Ešte raz prosím, pán poslanec.
Laššáková, Jana, doterajšia podpredsedníčka NR SR (2016-03-23):
Pán poslanec Martin Beluský.
Danko, Andrej, poslanec NR SR (2024-04-30):
Pán poslanec Pročko.
Kollár, Boris, predseda NR SR (2021-06-15):
Pani poslankyňa, keď budete vyrušovať, dám vás vykázať zo siene. (Potlesk.)
Ďuriš Nicholsonová, Lucia, podpredsedníčka NR SR (2019-02-18):
Pán poslanec Osuský.
Tomáš, Erik, poslanec NR SR (2017-12-06):
Pán poslanec Rajtár, na jednej strane argumentujete, že to, že pán premiér mával daňovým tajomstvom Igora Matoviča len preto, aby ukázal ľuďom, že Igor Matovič je preukázateľný daňový podvodník, je problém. Na druhej strane to, že si váš asistent prezrel súkromné účty, je vlastenecký čin. Pán poslanec Rajtár, váš asistent spáchal trestný čin. To nespochybňuje nikto. Nikto z odborníkov, dokonca ani tí, ktorí kritizujú pána Kaliňáka. A ak dovolíte, ja si dovolím povedať to, že som presvedčený, že na tento trestný čin ste ho naviedli vy. A je zbabelé, že sa k tomu teraz nehlásite. A ešte k tej poznámke, že mafiánsky štát. Preboha, pán Rajtár, to kto si dával raňajky s pánom Kočnerom? Kto si dával párečky, praženičku? Pán premiér alebo pán Sulík? Pán Sulík je jediný predseda parlamentu, o ktorom môžeme povedať, že je to predseda parlamentu mafia-friendly.
Grendel, Gábor, podpredseda NR SR (2021-06-23):
Teraz dávam ešte možnosť prihlásiť sa do rozpravy ústne. Nikto. Vyhlasujem rozpravu za skončenú. Želá si záverečné slovo pán navrhovateľ? Nie. Pani spravodajkyňa? Takisto nie. V zmysle schváleného programu by mal byť ďalším bodom návrh skupiny poslancov na vydanie zákona, ktorým sa dopĺňa zákon o ochrane pamiatkového fondu. Ako som bol informovaný, tento bod prepadáva na koniec schôdze. Preto bude teraz nasledovať prvé čítanie o návrhu poslancov Mariana Kotlebu, Rastislava Schlosára, Martina Beluského, Andreja Medveckého a Petra Krupu na vydanie zákona, ktorým sa mení a dopĺňa zákon č. 85/2005 Z. z o politických stranách a politických hnutiach v znení neskorších predpisov. Návrh zákona je uverejnený ako tlač 565, návrh na jeho pridelenie na prerokovanie výborom je v rozhodnutí č. 578. Dávam slovo pánovi poslancovi Martinovi Beluskému, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Andreja Medveckého a Petra Krupu na vydanie zákona, ktorým sa mení a dopĺňa zákon
č. 85/2005 Z. z. o politických stranách a politických hnutiach v znení neskorších predpisov , tlač 565.)
Danko, Andrej, predseda NR SR (2019-10-22):
Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jančulovi.
Laššáková, Jana, podpredsedníčka NR SR (2012-10-30):
Pán poslanec Droba, nech sa páči.
Paška, Pavol, predseda NR SR (2012-11-29):
Pán poslanec, nie je tu pán minister, samozrejme, on môže svojím vystúpením opäť otvoriť rozpravu. Ja mu to budem tlmočiť.
Pročko, Jozef, poslanec NR SR (2024-05-21):
Ďakujem veľmi pekne. No, ja som sa tiež rozprával s členmi zásahového tímu, neviem, s kým ste sa rozprávali vy. Hovorili ste o tom, že zásahový tím nestrieľal tie medvede, lebo nechceli mať problémy s súdmi a s legislatívou, takže ich len plašili. No neviem, ja som, keď pri mojich rozhovoroch, tak naozaj sa medvede riešili, tie problémové, zásahové tímy a teraz v súčasnej dobe, keď to budú riešiť takýmto spôsobom poľovníci, tak ten istý, tá istá vec sa môže stať, že vlastne budú sa riešiť ich špeciálne odstrely akéhokoľvek medveďa, ktorý sa čo len trošku priblíži k obydliu, a už som to hovoril vo svojej rozprave, že vlastne medveď dnes po štyroch-piatich kilometroch prichádza k obydliu aj v lese, takže toto je ten veľký problém. A dovolím si nesúhlasiť s vami, že tie zásahové tímy pre toto neriešili tie veci, opak je pravdou, čo ja mám informácie, že to riešili a, ale sú tŕňom v oku niektorých politikov a namiesto toho, aby sa tie zásahové tímy naozaj zlepšili, tak tu počúvame, že tam treba tisíc ľudí a niekoľko desiatok miliónov na to, aby sa tie zásahové tímy zlepšili. To nie je pravda, to vôbec nie je pravda. Sprofesionalizovať zásahové tímy nie je nejaký veľký problém, budú nám pomáhať pri riešení týchto problémov tímy, ktoré dostanú aj výstroj, aj výzbroj a budú profesionálne ešte vylepšené. Ďakujem veľmi pekne.
Číž, Miroslav, podpredseda NR SR (2015-04-21):
S reakciou na faktické poznámky pán poslanec Mikloško.
Bugár, Béla, podpredseda NR SR (2016-09-06):
Na vystúpenie pána poslanca s faktickou poznámkou pani poslankyňa Sárkőzy. Končím možnosť sa prihlásiť do faktických poznámok. Pani poslankyňa, máte slovo.
Danko, Andrej, podpredseda NR SR (2023-11-22):
Na vystúpenie pána poslanca tri faktické poznámky. Pani poslankyňa Vaľová.
Pčolinský, Peter, podpredseda NR SR (2023-06-13):
Posledná faktická poznámka, pán poslanec Matovič.
Kollár, Boris, predseda NR SR (2022-05-10):
Prosím, prezentujme sa a hlasujeme. (Hlasovanie.) Prítomných 133 poslancov, za 127, proti 4, zdržali sa 2. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Ďalej budeme hlasovať o bode 23 programu, je to druhé čítanie o vládnom návrhu zákona, ktorým sa mení a dopĺňa zákon č. 171/1993 Z. z. o Policajnom zbore (tlač 908). Prosím spoločného spravodajcu z výboru pre obranu a bezpečnosť pána poslanca Jána Benčíka, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 908.)
Mikloš, Ivan, podpredseda vlády a minister financií SR (2011-10-18):
Ďakujem. Vážený pán predsedajúci, panie poslankyne, páni poslanci, hlavnými dôvodmi, ktoré viedli k vypracovaniu predkladaného návrhu zákona, sú v súlade s koncepciou boja proti daňovým únikom na spotrebných daniach prijať také opatrenia, ktoré by efektívnym spôsobom eliminovali nelegálne aktivity podnikateľských subjektov, najmä v oblasti spotrebnej dane z minerálneho oleja a tabakových výrobkov. Vzhľadom na doterajšie zistenia správcu dane, by malo odstránenie nekalých praktík pri podnikaní s týmito predmetmi spotrebnej dane pozitívny vplyv na vývoj príjmov štátneho rozpočtu a v konečnej fáze aj na zlepšenie podnikateľského prostredia pre tie subjekty, ktoré podnikajú legálne. Ďalším cieľom uvedeného zákona je konsolidácia verejných financií, a to zavedením zvýšenia spotrebnej dane na cigarety a tabakové výrobky už od 1. februára 2012, t. j. o rok skôr, ako sa pôvodne predpokladalo, a tiež vykonať zmeny v zákonoch o spotrebnej dani z minerálneho oleja, tabakových výrobkov, elektriny, uhlia, zemného plynu v súvislosti s prijatím nového procesného predpisu zákona č. 563/2009 Z. z. o správe daní, ako aj nového kompetenčného zákona pre oblasť daňovej a colnej správy. Návrh zákona bude mať pozitívny vplyv na štátny rozpočet, pričom v roku 2012 sa predpokladá dodatočný príjem do štátneho rozpočtu vo výške zhruba 29 mil. eur, v roku 2013, 36,5 mil. eur a v roku 2014 taktiež 36,5 mil. eur. Ďakujem pekne za pozornosť.
M. Hort, podpredseda NR SR: (2008-09-16):
Skôr ako dám slovo druhému, ktorý je prihlásený do rozpravy písomne za poslanecký klub SDKÚ – DS pán poslanec Kubovič, poprosím jeden oznam. Pani poslankyni Vášáryovej sa tu niekde v sále stratil telefón, ak ho niekto omylom, pretože má podobný, zobral, poprosím, pomôžte jej ho nájsť. Ďakujem za porozumenie. A teraz poprosím o pokoj v rokovacej sále. Pokračujeme v rozprave vystúpením pána poslanca Pavla Kuboviča. Pán poslanec, nech sa páči. Kolegyne, kolegovia, poprosím naozaj, strašne sa to tu ozýva smerom k rečníckemu pultu, skúsme byť tolerantní voči tomu, ktorý vystupuje. Ďakujem pekne.
Paška, Pavol, predseda NR SR (2014-09-23):
(Hlasovanie.) 79 prítomných, 75 za, 1 sa zdržal, 3 nehlasovali. Návrh sme schválili.
Hrnčiar, Andrej, podpredseda NR SR (2019-09-24):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa. Do rozpravy, nech sa páči, pán poslanec Žarnay.
Pellegrini, Peter, predseda NR SR (2015-03-19):
Ďakujem pekne. Pán spravodajca? (Reakcia spravodajcu.) Nie, ďakujem pekne. Prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Martina Fecka a Heleny Mezenskej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov . Návrh zákona je pod tlačou 1418, návrh na jeho pridelenie na prerokovanie výborom je v rozhodnutí č. 1422. Dávam teraz slovo pánovi poslancovi Martinovi Feckovi, aby nám návrh zákona uviedol.
Kaník, Ľudovít, poslanec NR SR (2010-08-10):
Tá časť, kde pán poslanec hovoril, že chceme žiť len z toho hospodárskeho rastu, ktorý nám táto odchádzajúca vláda zanechala. No na to, aby vláda mohla o sebe povedať, že zanechala tu hospodársky rast, musela by niečo konkrétne urobiť pre zlepšenie podmienok v hospodárstve. Pokiaľ ja viem, a nielen ja, ale pokiaľ všetci, celá odborná verejnosť vie a všetky možné nezávislé agentúry, ratingy hovoria o tom, že predchádzajúca vláda výrazne zhoršila podnikateľské prostredie. Skomplikovala rast hospodárstva, skomplikovala veci, ktoré vlastne rozhodujú o tom, či hospodársky rast je, alebo nie je. Takže odchádzajúca Ficova vláda v žiadnom prípade nám nezanechala hospodársky rast. Hospodársky rast tu je nie vďaka Ficovej vláde, ale vďaka tomu, že ekonomika bola vystužená a postavená na silné základy reformami, ktoré sme urobili my a vy ste ich nestihli všetky zdeštruovať napriek obrovskej snahe, ktorú ste na to vynakladali. Druhá poznámka je k tomu, že chýbajú zmeny, systémové zmeny nevidí v prvom pilieri, veľmi oceňujem, že pán poslanec povedal, že tam je ten problém. Áno, tam je ten problém. Neviem, prečo za štyri roky, čo ste mali veci v rukách, ste v prvom pilieri neurobili nič na vyriešenie, vylepšenie tejto situácie. Ale môžte si byť istý, že systémové zmeny tu budú, ale systémové zmeny nie sú zvyšovanie veku odchodu do dôchodku, to sú parametrické zmeny. Systémové je, keď sa zmení, vylepší systém, nie keď sa zmenia parametre existujúceho systému. K druhému pilieru, čo ste spomínali, len veľmi krátko. Ste tam spomínali, že bol tam slabý rast. No bol tam slabý rast, pretože ste zakázali, ste znemožnili tomu, aby boli dosahované výnosy. Kapitálové trhy narástli o 40 % vďaka vášmu nekompetentnému zásahu, sporitelia z toho, žiaľbohu, nič nemali.
Vörös, Péter, poslanec NR SR (2014-07-01):
Sľubujem. (Potlesk.)
Glváč, Martin, podpredseda NR SR (2017-11-29):
Ďakujem. Pýtam sa, či sa chce... S faktickými poznámkami nikto. Ukončujem možnosť prihlásiť sa, pýtam sa, či sa chce niekto do rozpravy prihlásiť ústne. Nie je tomu tak, vyhlasujem rozpravu za skončenú. Pán navrhovateľ, pán minister, chcete? Nech sa páči.
Paška, Pavol, predseda NR SR (2012-10-26):
Hlasujeme o návrhu, ktorý zaznel v rozprave, predložil ho pán poslanec Holeva. (Hlasovanie.) 132 prítomných, 108 bolo za, 23 sa zdržalo, 1 nehlasoval. Tento návrh sme schválili.
Hrušovský, Pavol, podpredseda NR SR (2010-09-07):
Pán poslanec Jánoš.
Pčolinský, Peter, podpredseda NR SR (2022-11-15):
Pán poslanec Suja.
Jurinová, Erika, podpredsedníčka NR SR (2014-02-05):
Vyhlasujem všeobecnú rozpravu za skončenú a pýtam sa, pán navrhovateľ, chcete sa vyjadriť k rozprave? Nech sa páči, máte slovo.
B. Bugár, podpredseda NR SR: (2004-03-04):
(Hlasovanie.) Prítomných 143 poslancov, za návrh 73, proti 13, zdržalo sa 36 poslancov, nehlasovalo 21. Konštatujem, že tento návrh sme postúpili do druhého čítania. Nech sa páči ďalej.
Paška, Pavol, predseda NR SR (2013-09-05):
Poprosím do zápisu. Vyhlasujem prestávku do 11.15 a budeme pokračovať v rozprave. (Prestávka.) (Po prestávke.)
Fecko, Martin, poslanec NR SR (2012-09-26):
Ďakujem. My to ujasnené máme a je to svedomí a vedomí, takže asi tak, pán kolega. Nemám čo k tomu viacej dodať. Ďakujem pekne.
J. Burian, poslanec: (2008-06-18):
Uvedený návrh bol doručený poslancom Národnej rady v stanovenom termíne, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie dnešnej 24. schôdze. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh rieši závažnú problematiku. Poprosím, pán predsedajúci, otvorte rozpravu.
Grendel, Gábor, poslanec NR SR (2016-04-19):
Ďakujem za slovo a za zapnutie mikrofónu. Bod, o ktorom teraz rokujeme, sa volá programové vyhlásenie vlády a žiadosť vlády o vyslovenie dôvery. Ako tak pozerám, tak tu vidím dvoch členov vlády, nie je tu ani 50 percent. Tak možno by bolo fajn, keby sme dostali nejaký harmonogram, ako ste dohodnutí medzi sebou, kedy ktorý minister tu bude sedieť, aby sme si aj my prispôsobili svoje vystúpenie, lebo niektoré sú naozaj... (Prerušenie vystúpenia predsedajúcim.)
Číž, Miroslav, podpredseda NR SR (2015-11-13):
Pán poslanec Lipšic.
Glváč, Martin, podpredseda NR SR (2016-10-12):
Ďakujem. S faktickými poznámkami nikto. Ukončujem možnosť sa prihlásiť. V rozprave ďalej vystúpi pani poslankyňa Verešová, nech sa páči.
Glváč, Martin, podpredseda NR SR (2018-10-24):
Poslanec Budaj.
J. Burian, poslanec: (2009-10-22):
Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti uvedené v § 67 a 68 Národnej rady Slovenskej republiky o rokovacom poriadku a z hľadiska vecného zastávam stanovisko, že predložený návrh zákona rieši závažnú problematiku. Ďakujem, skončil som. Poprosím pani predsedajúcu, otvorte rozpravu. Ďakujem.
R. Žiak, poslanec: (2006-02-09):
Ja chcem povedať jednu vec, ale mrzí ma, že o takej vážnej veci, ako sú predčasné voľby, v rozprave sa prihlásili len dvaja. Vidím, že je tu dohoda, ale neodznelo tu to, čo je najdôležitejšie a som preto rád, že to povedal Mirko Maxon, prečo majú byť predčasné voľby, aj keď tu je dohoda a tú dohodu podporujeme ako HZD, ale treba povedať, že je to zlyhanie tejto vlády. Ďakujem.
Bugár, Béla, podpredseda NR SR (2011-09-13):
Pán poslanec, ale môžte reagovať na pána ministra zahraničných vecí, ktorý toto nespomínal.
Danko, Andrej, predseda NR SR (2019-03-26):
Ak súhlasíte, je to v návrhu pána poslanca, nemusíte mi to ani dať potom písomne, pani poslankyňa Milanová. Ďakujem. Pán poslanec Paška.
Gažovičová, Tina, poslankyňa NR SR (2024-01-10):
Ďakujem pekne všetkým kolegom a kolegyniam z opozície, ktorí sa zapojili svojimi faktickými poznámkami. Možno na úvod taká drobná poznámka, ono je to, samozrejme, veľmi príjemné počúvať tú pozitívnu spätnú väzbu a zároveň musím povedať, že sa teším, keď niekedy nastane čas v tomto parlamente, že to viacej bude aj nejaká výmena názorov a argumentácie, že to bude také primerané na toto miesto, že je to naozaj miesto, kde sa cibria argumenty a dochádza k ich výmene. Ale tak táto situácia je momentálne iná. Teším sa, že viacerých z vás oslovili, oslovilo také to zjednodušenie toho, že skrátené legislatívne konanie vlastne znamená, že, že rýchlosť sa nadraďuje kvalite a som rada, že, myslím, že to bola najprv kolegyňa Mesterová, potom kolega Dostál, ktorí to vlastne ešte dotiahli, že rýchlosť, ale pre nejaký naliehavý verejný záujem, že vtedy je to namieste, že keď sa, keď sa nadradí nad tú kvalitu. A to je asi to, jedna z tých podstatných vecí na celej tejto našej debate, že tu neexistuje žiaden naliehavý verejný záujem, ktorý sa ide riešiť. Žiaden naliehavý verejný v zmysle naozaj verejnosť celej Slovenskej republiky alebo veľkej časti občanov a občianok Slovenskej republiky, ktorí žiaden takýto naliehavý verejný záujem veľkej časti verejnosti tu nie je, ktorý by táto novela riešila. Nie, tuto ide o prioritizáciu záujmov tejto vlády a, ako povedala kolegyňa Nash, je to veľká nevyužitá príležitosť a toto tiež chcem zopakovať, je to nevyužitá príležitosť pre túto krajinu. Ďakujem ešte raz všetkým. (Potlesk.)
Laurenčík, Milan, podpredseda NR SR (2021-11-09):
Na faktické poznámky bude teraz reagovať pán poslanec Andrej Stančík, nech sa páči.
P. Hrušovský, predseda NR SR: (2004-09-09):
Páni poslanci, otváram rozpravu o tomto bode programu. Pýtam sa, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že... Pán poslanec Jarjabek, chcete? Konštatujem, že nie. Ďakujem pani poslankyni Majdovej, navrhovateľke, pánovi poslancovi Mitríkovi. Páni kolegovia, včera sme prijali dohodu, že budeme dnes hlasovať o 10.00 hodine, preto neodporúčam, keďže nasledujú zákony, ktoré budeme prerokúvať už v druhom čítaní, aby sme do 10.00 hodiny pokračovali v rokovaní prerokúvaním návrhov zákonov, ktorých predkladateľom bude z poverenia vlády Slovenskej republiky minister financií Ivan Mikloš. Do 10.00 hodiny vyhlasujem 7-8-minútovú prestávku. O 10.00 hodine budeme hlasovať o včera a dnes prerokovaných návrhoch zákonov v prvom čítaní. Po ich odhlasovaní budeme pokračovať v rokovaní o návrhoch zákonov, ktoré prerokúvame v druhom čítaní. Vyhlasujem prestávku do 10.00 hodiny. Ďakujem. (Prestávka.) (Po prestávke.)
Laššáková, Jana, podpredsedníčka NR SR (2014-11-09):
Na vystúpenie pána poslanca s faktickými poznámkami sa hlásia traja páni poslanci, pán poslanec Osuský, Viskupič a Hlina. Končím možnosť prihlásiť sa s faktickými poznámkami. Nech sa páči, pán poslanec Osuský.
Galko, Ľubomír, poslanec NR SR (2020-02-20):
Ďakujem pekne. Ja zareagujem na pani Vaľovú. Nepovedal som, že Robert Fico je psychicky narušený, povedal som, že sa správal na tlačovej besede ako psychicky narušený a nemyslím si, že by bol psychicky narušený. Aj keby bol, tak to by bol ten jeho najmenší prehrešok oproti tomu, čo on napáchal, akú genocídu na ľuďoch na Slovensku. A tento človek nemá tú hanbu, že normálne, že s plechovým ksichtom, on normálne sa s plechovým ksichtom postaví pred starých ľudí, pred dôchodcov a on sa ide tváriť, že im ide dávať nejakú almužnu alebo nejaké peniaze. To je akože normálne, že vrchol cynizmu. Hovorili ste, že, že nevieme to ani zrátať, tie miliardy a stovky miliónov a my a Denník N. No, máte pravdu. Lebo tak strašne veľa ste toho nakradli, že to sa normálne že zastavuje rozum. To, to sú strašné peniaze. Tu sto miliónov, tam tristo miliónov, tam sedemdesiat miliónov. Bodaj by sme, bodaj by sa, však to sa ani len zrátať nedá. Toto, čo my všetko hovoríme, to sú len odhady. A keby sme si dali tú robotu, že by sme to prehodili na dôchodky, tak by to neboli že trináste, štrnáste, ale pätnáste, šestnáste a dvojnásobné a ja neviem jaké, by si tu tí dôchodcovia žili jak v raji, keby ste nekradli ako straky. A čo sa týka toho blogu, lebo furt to omieľate jak papagáj. Ja som žiaden blog nestiahol, ja som žiaden blog nestiahol. Blog stiahla redakcia, pretože jednoducho redakcia si povedala, že nebude riskovať nejaké súdne spory, a nestiahol som žiaden blog ja. A to, že vás vyšetrovala NAKA na základe nejakého udania od občana a nič sa nestalo, dokazuje, že aj tam nás čaká ešte veľa práce, pani Vaľová. Lebo keby si poriadne odrobili svoju robotu, tak dneska aj sedíte a ste za úplne iným pultom. Ďakujem pekne.
Sulík, Richard, predseda NR SR (2010-09-07):
Dobre. Ďakujem vám pekne za tento príspevok. No, moje vyjadrenie je nasledovné. Snažili sme teda rozchodiť to technické zariadenie. Išlo teda o pokus to tu rozdýchať a tlačili sme všetky možné knoflíky, či to ožije, ale keďže sme vedeli, že to, ja som vedel, že to nežije, ale Béla Bugár chcel si to zistiť osobne, či to naozaj nežije, a zrejme sme to tu nejako spoločne... Teraz dávam slovo pánovi Bugárovi.
Kažimír, Peter, podpredseda vlády a minister financií SR (2013-11-29):
Ja by som len zareagoval veľmi vecne na tú, na to rozčúlenie a u oboch konkrétnych poslancov, pani poslankyne Žitňanskej a pána Štefanca. Chcem sa len opýtať, či sedeli v tejto miestnosti, keď sa z tohto miesta prednášal pozmeňovací návrh v pléne a zavádzala sa 80-percentná daň z emisných kvót, tuším, áno, emisná daň takzvaná, 80 %, so sadzbou 80 %. To znamená, podobná asi jak štatárium, keby ste tu vyhlásili. Z tohto miesta to bolo vyhlasované. Výsledok tohto daňového nástroja bolo, že nasledoval „in fragment“ a možno podanie na arbitráž, vážená pani poslankyňa. Možná hrozba arbitráže, veľmi dobre viete, že čo mám na mysli a boli ste tu toho svedkom a skláňali ste hlavu a mlčali ste. Osemdesiatpercentná emisná daň v pléne v druhom čítaní, takže a pozmeňovák prednesený ústne asi na osem strán. A ešte by som takisto, nie som, nechcem byť malicherný a musím vám to pripomenúť, lebo sa tu rozčuľujete, jak keby ste teraz tu prišli prvýkrát. Čo tak napríklad zdravotné odvody z prenájmu garáže a z podobných vecí? Fungovalo to mesiac? Zaregistrovalo sa 40 tisíc ľudí v januári a potom sa tých 40 tisíc ľudí muselo odregistrovať, akože pokus, chyba, omyl? Stalo sa, stalo sa, ja vám to len pripomínam preto, lebo sa tvárite, ako jediný svätý za dedinou. Preto vám to hovorím. Nikto nemá rád, keď mu pripomíname chyby a všetci robíme nejakým spôsobom chyby a veci, ktoré tu sú, sú s dobrým úmyslom. Koniec koncov, ak máte problém a je problém, bude problém s rozsiahlosťou pozmeňovacích návrhov. Myslím, že toto je jediný taký veľký, tak, tak môžeme odložiť hlasovanie na ďalší deň, na utorok, na stredu, máte proste čas sa k tomu vyjadriť. Nemám s tým najmenší problém a to koniec koncov nie je ani v mojej kompetencii. Toľko len z mojej strany. Ďakujem pekne.
Bagačka, Michal, poslanec NR SR (2014-05-14):
Ďakujem za slovo. Vážený pán predseda, v rozprave nevystúpili žiadni poslanci, teda neboli podané žiadne pozmeňujúce ani doplňujúce návrhy. Dajte, prosím, hlasovať o pozmeňujúcich návrhoch zo spoločnej správy nasledovne: o bodoch 1 až 15 spoločne s odporúčaním gestorského výboru schváliť.
Šebej, František, poslanec NR SR (2012-05-16):
Ďakujem, pani podpredsedníčka. Dámy a páni, vážení kolegovia a kolegyne, predkladám návrh Zahraničného výboru Národnej rady Slovenskej republiky na vymenovanie poslancov Národnej rady za vedúcich stálych delegácií do medzinárodných parlamentných organizácií a ich členov. Máte to pred sebou ako tlač č. 20. Tak si dovolím požiadať vás o, by som povedal, časovú úľavu a nebudem čítať všetky tie delegácie. Ony sú nakoniec, nakoniec teda výsledkom vzájomnej dohody všetkých parlamentných klubov, a to rovnako ako teda zloženie tých delegácií, ako aj ich predsedovia. Ide o vymenovanie vedúcich delegácií a členov do Parlamentného zhromaždenia Rady Európy, Parlamentného zhromaždenia NATO, Parlamentného zhromaždenia Organizácie pre bezpečnosť a spoluprácu v Európe (OBSE), do Organizácie pre hospodársku spoluprácu a rozvoj (OECD), do Stredoeurópskej iniciatívy, do Parlamentného zhromaždenia Únie pre Stredomorie, do Parlamentného zhromaždenia Čiernomorskej hospodárskej spolupráce a do Medziparlamentnej únie. K tej Medziparlamentnej únii len chcem pripomenúť, ako malá odbočka z tohto, že ešte nám chýbajú v rámci Medziparlamentnej únie dvaja navrhnutí predsedovia do skupín priateľstva. Teda poprosím v tomto kontexte predsedov klubov za Obyčajných ľudí a nezávislé osobnosti, teda Jofa Viskupiča, a za SDKÚ, teda Ľudovíta Kaníka, aby sa dohodli na obsadení zostávajúcich dvoch postov, aby sme mohli schváliť aj túto vec. No a teraz ešte mám návrh. Prosím teda o súhlas, aby sme o celom zložení, proste tak ako je navrhnuté, aby sme hlasovali naraz jedným hlasovaním spoločne a verejne. Teraz poprosím pani podpredsedníčku, aby ste otvorili rozpravu.
Sulík, Richard, predseda NR SR (2011-09-14):
Pán poslanec Paška, prosím vás, nehovorte bez mikrofónu.
Hort, Milan, podpredseda NR SR (2010-11-30):
S faktickými poznámkami na vystúpenie pána poslanca sa prihlásili pán poslanec Ľubomír Petrák, Štefan Kužma, Igor Matovič, Jozef Kollár, uzatváram možnosť prihlásiť sa s faktickou poznámkou, celkom štyria páni poslanci. Slovo má pán poslanec Ľubomír Petrák.
Ďuriš Nicholsonová, Lucia, podpredsedníčka NR SR (2017-06-20):
Štyri faktické poznámky na vaše vystúpenie, pán poslanec Baránik. Končím možnosť prihlásiť sa s faktickou poznámkou. Pani poslankyňa Vaľová.
Pellegrini, Peter, predseda NR SR (2015-12-09):
Prezentujme sa a hlasujeme o pozmeňujúcom návrhu pani poslankyne Mezenskej. (Hlasovanie.) Prítomných 112 poslancov, za hlasovalo 23, proti bol 1, zdržalo sa 88 poslancov. Neschválili sme tento pozmeňujúci návrh.
Lackovič, Marek, poslanec NR SR (2024-09-25):
Ďakujem veľmi pekne za slovo, pán predsedajúci. Ja by som chcel veľmi pekne poďakovať pani predsedníčke za jej prácu i za prácu celého úradu ako takého. Ale nadviažem teda na slová pani kolegyne, pani poslankyne Gažovičovej, ktorá hovorila o tom, ako narastá poznateľnosť úradu. No ono je to aj dobrá, aj zlá správa, pretože zjavne ho potrebujú mnohí ľudia, mnohí Slováci, Slovenky čoraz viac, pretože sa čoraz viac stretávajú s takýmito neželanými rôznymi javmi v spoločnosti. Ono ale keď si pozrieme aj tie čísla, úrad informoval, že v septembri ´24 oslávil v podstate tri roky existencie úradu, a teda aj všetkých poctivých ľudí, pre ktorých je ochrana verejného záujmu nadmieru dôležitou hodnotou. My keď si pozrieme tie čísla, tak v podstate tá trojročná práca hovorí sama za seba. Máme tu 1 320 ľudí, ktorí sa obrátili na úrad, z toho 574 využilo infolinku. Máme 547, alebo úrad mal takmer 550 prijatých podnetov, z ktorých jedna pätina bola anonymných, to znamená 119. Máme tu 134 oznámení o nezákonnej činnosti. Máme tu 42 ochranných zásahov proti odvetným opatreniam. Máme tu viac ako 3 600 vyškolených osôb počas 80 školení. Takže naozaj klobúk dole a tá práca úradu a jeho prospech pre spoločnosť ako takú, pre náš právny štát, alebo pre právny štát ako celok je naozaj nezanedbateľný, nespochybniteľný. Takže ešte raz veľmi pekne ďakujeme.
J. Burian, poslanec: (2009-10-27):
Tento vládny návrh zákona bol pridelený výboru pre financie, rozpočet a menu, ústavnoprávnemu výboru. Za gestorský výbor bol nominovaný výbor pre financie, rozpočet a menu. Výbory ho prešli v stanovenom termíne. Tento vládny návrh zákona schválili. Zároveň gestorský výbor odporúča Národnej rade vládny návrh novely zákona č. 596/2008 Z. z. o štátnom rozpočte na rok 2009 schváliť. A výbor zároveň určil spoločného spravodajcu Jozefa Buriana, aby súčasne  predniesol spoločnú správu výborov na schôdzi Národnej rady a navrhol postup pri hlasovaní o pozmeňujúcich a doplňujúcich návrhoch k tomuto vládnemu návrhu zákona. Ďakujem, pán predsedajúci, skončil som. Poprosím, otvorte rozpravu.
Bugár, Béla, podpredseda NR SR (2019-06-19):
Nech sa páči, prezentujme sa a hlasujme. (Hlasovanie.) Prítomných 141, za 127, proti 6, zdržalo sa 
8 poslancov. Konštatujem, že sme v treťom čítaní . Otváram rozpravu v rámci tretieho čítania. Konštatujem, že do nej sa nikto nehlási. Vyhlasujem ju za skončenú. Nech sa páči.
Lajčák, Miroslav, minister zahraničných vecí a európskych záležitostí SR (2019-02-14):
Chcem vás naozaj ubezpečiť, pán poslanec, že nemeškáme. Predkladáme tento lex brexit v správnom čase, pretože po prvé naozaj sme potrebovali dať priestor rokovaniam o prechodnom období. Bolo by to vyjadrenie nejakej nedôvery celému procesu, keby my sme začali už sa pripravovať na tvrdý brexit. Po druhé nemali sme východiská, nemali sme parametre, nevedeli sme, aká bude situácia. Ako som povedal, britská vláda až v januári predložila viaceré konkrétne svoje pozície. A napríklad pokiaľ ide zachovania práv občanov, tak v decembri dala vyhlásenie, že garantuje plný status za podmienky reciprocity. Čiže my máme teraz super rýchly proces, ale už dva roky vlastne funguje medzirezortná koordinačná skupina pod vedením môjho štátneho tajomníka. Rezorty sú informované a informujú sa priebežne, kvantifikujú možné dopady. Čiže my sme s tým celým rátali, ale prešli sme do tej fázy už legislatívneho procesu vo chvíli, keď ten hard brexit vyzerá byť naozaj reálny. Materiál bude schválený na úrovni vlády v priebehu februára. Súhlasím s vami a hovorili sme o tom na rokovaní vlády, že predložiť na schôdzu vlády, ktorá začína 26. marca, je už neskoro, teda nie neskoro vecne, ale je to príliš blízko, čiže tá alternatíva, ktorú ste vy spomenuli, ako mimoriadna schôdza Národnej rady, sa javí ako rozumná a zmysluplná, ale, samozrejme, to vyžaduje politické dohody.
Muránsky, Peter, poslanec NR SR (2010-08-10):
Ďakujem za slovo. Dovolím si nesúhlasiť s pánom kolegom poslancom... (Ruch v sále. Prerušenie vystúpenia predsedajúcim.)
P. Paška, predseda NR SR: (2006-12-12):
Opäť len pripomínam, že je potrebný súhlas nadpolovičnej väčšiny všetkých poslancov. Nech sa páči, hlasujeme. (Hlasovanie.) 141 prítomných, všetci boli za. Konštatujem, že Národná rada vyslovila súhlas s prístupom k uvedenej dohode. Teraz poprosím pána poslanca Ferdinanda Devínskeho, aby uviedol návrh uznesenia k návrhu na vyslovenie súhlasu Národnej rady Slovenskej republiky s návrhom na ratifikáciu Medzinárodného dohovoru proti dopingu v športe – UNESCO . Je to tlač 126.
T. Cabaj, poslanec: (2001-10-24):
I. Presperín, podpredseda NR SR: Že môže vystúpiť, nie to, že má vystúpiť. Dali sme možnosť mu vystúpiť. Áno?
Laššáková, Jana, podpredsedníčka NR SR (2013-02-08):
Ďakujem pekne. Konštatujem, že Národná rada zvolila Igora Galla za člena Rady Rozhlasu a televízie Slovenska za oblasť rozhlasového vysielania. Teraz prosím Pavla Gogu o oznámenie výsledkov tajného hlasovania o návrhu na voľbu členov Rady Rozhlasu a televízie Slovenska za oblasť televízneho vysielania. Nech sa páči.
P. Hrušovský, podpredseda NR SR: (2001-09-12):
Panie poslankyne, páni poslanci, prerušujem rokovanie na 10 minút do 16.00 hodiny. Prosím predsedov, z poverenia predsedu Národnej rady chcem oznámiť predsedom poslaneckých klubov, že pán predseda zvoláva rokovanie poslaneckého grémia ihneď teraz. (Prestávka.) (Po prestávke.)
Glváč, Martin, podpredseda NR SR (2019-09-13):
Pani poslankyňa Blahová, poprosím vás, nikto vám neskákal do reči.
Gašpar, Tibor, podpredseda NR SR (2024-10-23):
Na vaše vystúpenie jedna faktická poznámka. Pán poslanec Hajko, nech sa páči.
Mojš, Milan, poslanec NR SR (2018-03-14):
Pán predsedajúci, keďže sme hlasovali o pozmeňujúcich návrhoch zo spoločnej správy, o pozmeňujúcich návrhoch, ktoré odzneli v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Mihál, Jozef, poslanec NR SR (2018-05-25):
Ďakujem pekne, pán predsedajúci, za možnosť úvodného slova. Tento návrh predkladáme spolu s Miroslavom Beblavým. Je to vlastne novelizácia, drobná novelizácia zákona o dani z príjmov a zároveň zákona o zdravotnom poistení a cieľom tohto návrhu je zjednodušiť a sprístupniť tzv. trinásty a štrnásty plat alebo preddovolenkový, predvianočný plat širšiemu okruhu zamestnancov, ako to je dnes podľa platného zákona. Bližšie sa k tomu vyjadrím v rozprave, do ktorej sa, pán predsedajúci, potom hlásim ako prvý, ako predkladateľ.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-05-18):
Ďakujem pekne. Vážený pán podpredseda Národnej rady, ctené dámy poslankyne, páni poslanci, dovoľte, aby som uviedol vládny návrh zákona o riadení bezpečnosti pozemných komunikácií a o zmene a doplnení niektorých zákonov. Vláda Slovenskej republiky tento návrh prerokovala 28. apríla a schválila uznesením č. 286. Týmto predloženým návrhom sa preberá smernica Európskeho parlamentu a Rady z roku 2008 pod č. 96 z novembra 2008 o riadení bezpečnosti cestnej infraštruktúry. Cieľom je znižovať nehodovosť na pozemných komunikáciách vykonávaním posudzovania vplyvu bezpečnosti pozemnej komunikácie v začiatočnej fáze plánovania výstavby novej pozemnej komunikácie alebo podstatnej zmeny existujúcej komunikácie, teda v územnom konaní. Ďalej vykonávanie bezpečnostného auditu v každej etape projektovania, teda od stavebného konania až po kolaudáciu stavby. A zároveň vykonávanie pravidelných inšpekcií na pozemných komunikáciách, ktoré už v prevádzke sú. Vykonanie týchto činností bude povinný zabezpečiť na vlastné náklady vlastník alebo správca pozemných komunikácií, ktoré sú zaradené v Transeurópskej dopravnej sieti, teda TEN-T. Vlastníci a správcovia ostatných ciest majú možnosť vykonávať uvedené činnosti na pozemných komunikáciách vo svojom vlastníctve a v správe podľa vlastného uváženia a potreby. Návrh zákona bude mať negatívny dopad na štátny rozpočet. Môže mať negatívny dopad na rozpočty obcí alebo rozpočty vyšších územných celkov, zároveň pozitívny na informatizáciu spoločnosti. Dovoľujem si vás požiadať o podporu pri prerokovávaní a schválení predloženého vládneho návrhu zákona. Ďakujem pekne.
Brixi, Otto, poslanec NR SR (2012-06-22):
Ďakujem pekne, pani predsedajúca. Pán kolega Viskupič, dosť nešťastne ste prejudikovali akékoľvek personálne čistky, o ktorých som presvedčený, že sa za ministra Maďariča v RTVS neuskutočnia. Len vám chcem pripomenúť, že počas zlučovania RTVS chodili najmä do regionálnych štúdií akísi, a poviem to tak expresívne, eštebácki tajní z Bratislavy, ktorí kádrovali, politicky kádrovali zamestnancov regionálnych štúdií, ale výsledkom čoho bolo prepustenie ľudí, ktorí boli politicky nekompatibilní s vedením RTVS, ako bola napríklad pani doktorka Snitková, ktorá roky na východe garantovala celé kultúrne dianie v televízii. Ďakujem.
V. Veteška, podpredseda NR SR: (2004-03-12):
(Pokračovanie tajného hlasovania.)
Klus, Martin, podpredseda NRSR (2019-12-05):
Prezentujme sa a hlasujme. (Hlasovanie.) Prítomných 125, za 93, proti nik, zdržalo sa 25 poslancov, nehlasovali 7. Konštatujem, že sme schválili vládny návrh novely zákona č. 385/2000 Z. z. o sudcoch a prísediacich. Pristúpime k hlasovaniu v druhom čítaní o vládnom návrhu zákona, ktorým sa dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov, ktorý prerokúvame v skrátenom legislatívnom konaní (tlač 1817). Dávam slovo spoločnému spravodajcovi z výboru pre financie a rozpočet poslancovi Emilovi Ďurovčíkovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1817.)
R. Fico, poslanec: (2001-10-05):
A okrem toho dávam procedurálny návrh, aby sme po tomto návrhu, ktorý teraz prerokujeme, prerokovali ako ďalší bod programu návrh zákona o preukazovaní pôvodu majetku.
Horváthová, Eva, poslankyňa NR SR (2020-07-23):
Ďakujem pekne za slovo. Pán podpredseda Pellegrini, vy ste sa dotkli viacerých vecí. Ja si dovolím reagovať na tri z nich. Prvou z nich je kauza diplomovky. Keďže ako spolupredkladateľ ste venovali pol vety v návrhu na odvolanie pána premiéra Matoviča, cítite iste aj vy, tak ako ja, že diplomovka, kauza diplomovky pána premiéra a pána bývalého predsedu parlamentu Danka je niečo diametrálne odlišné. (Reakcie z pléna.) Pán predseda Danko celú diplomovú prácu podľa medializovaných informácií zobral a pod svojím menom ju predložil, navyše získal za túto rigoróznu prácu svoj titul JUDr., ktorý mu pomohol sa dostať do politiky, vyšvihnúť sa na miesto, kde je, a zneužíva takto podvodom získaný titul na svoju funkciu a politickú kariéru. Kdežto pán Matovič aj podľa vyjadrenia súčasného dekana Fakulty manažmentu síce túto diplomovú prácu odflákol, ale písal ju sám a postačovala na vtedy platné kritériá tohto, tejto rozbiehajúcej sa Fakulty manažmentu, aby takúto prácu obhájil. Navyše jeho titul magisterský mu nijako nedopomohol v jeho profesionálnom živote, možno štúdium na fakulte áno, ale samotný titul nie, nikdy sa s ním nechválil. Táto kauza diplomovky je stará osem rokov. Pred ôsmimi rokmi boli prvé informácie zverejnené, že niečo nie je v poriadku. Pán Matovič ju nikdy neskryl, nikdy sa s tým netajil, dokonca sa k tomu priznal, a to, že je teraz premiérom, nijako na to nevyužil tento titul. Potom hovoríte o jeho autenticite. Ja som radšej, keď ostane človek takým, akým je, či je premiér, alebo neni premiér. On bol zvolený do parlamentu, na nič sa nehral, stále je rovnaký, a radšej nech dáva na Facebook svoje pocity a prihovára sa ľuďom tak, ako to on cíti, ako sa fotiť v naškrobených bielych golieroch a kryť korupciu a kryť neprávnosti v tejto krajine. A čo sa týka zodpovednosti... (Prerušenie vystúpenia časomerom.)
Danko, Andrej, predseda NR SR (2017-06-16):
Ďakujem. Žiada si záverečné slovo spoločná spravodajkyňa? Súčasne vás žiadam, aby ste oznámili termín hlasovania o tomto návrhu zákona.
Šimečka, Michal, podpredseda NR SR (2024-01-23):
Ďakujem. Pán poslanec Dostál.
Náhlik, Peter, poslanec NR SR (2015-12-09):
Dajte, prosím, hlasovať o zákone ako o celku so stanoviskom gestorského výboru schváliť v pôvodnom znení.
Glváč, Martin, podpredseda NR SR (2017-02-01):
Ďakujem. S faktickými poznámkami jedna pani poslankyňa. Ukončujem možnosť sa prihlásiť. Nech sa páči, pani poslankyňa Vaľová.
Hrnčiar, Andrej, podpredseda NR SR (2020-02-21):
Ďakujem. Takže prerušujem rokovanie o tomto bode programu a vyhlasujem prestávku do 12.00 hod., kedy bude hlasovanie o troch návrhoch na skrátené legislatívne konanie. (Prerušenie rokovania o 10.58 hodine.) (Pokračovanie rokovania o 12.00 hodine.)
Kuriak, Milan, poslanec NR SR (2023-06-15):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
D. Jarjabek, poslanec: (2008-04-03):
Pán poslanec, pán predkladateľ, pán predseda, niekoľkokrát si spomenul meno Lipšic. Čiže bez ohľadu, aby som porušil rokovací poriadok, budem sa venovať tomuto menu. Ty sám veľmi dobre vieš, že pán súčasný poslanec Lipšic bol ministrom a ja sa ho nechcem  nijako dotknúť, ja by som len chcel poznamenať to, že naozaj nemohol vedieť, aká situácia je v parlamente a nemohol vedieť, čo sa tu stalo vtedy, keď opozično-koaliční poslanci naozaj zistili, že tu občianskoprávna imunita nie je. Bola tu veľmi veľká diskusia o tom, čo s takýmto problémom, lebo, myslím si, že to bol jeho známy Ernest V., aby som v duchu nových pravidiel hovoril, a tento JUDr. Ernest V. by mu vysvetlil, ako občianskoprávna imunita v tomto parlamente nie je. Ak ním náhodou nepohŕda ako inými ústavnými právnikmi, v rámci našej diskusie si určite vysvetlíme niekde inde. Myslím si, že by bolo veľmi dobré, keby tento poslanec Lipšic zliezol z pomyselného Olympu pýchy a normálne sa zaradil a diskutoval vecne o tejto problematike tak, ako si to naznačil. Ďakujem za pozornosť.
Laurenčík, Milan, podpredseda NR SR (2021-02-03):
Ďalšiu faktickú poznámku má poslanec Ján Herák, nech sa páči.
Sulík, Richard, predseda NR SR (2011-06-17):
Rád by som reagoval, rád by som reagoval na procedurálny návrh, ktorý navrhol pán podpredseda parlamentu Fico a, samozrejme, ako aj vo všetkých ostatných bodoch mám snahu vyjsť našej opozícii v ústrety, čiže spojím sa s pánom Čentéšom, spýtam sa ho, či je naďalej ochotný, pripravený kandidovať, a budem informovať o tom Národnú radu. Ako vidíte, mám snahu vyhovieť akejkoľvek požiadavke, nech je akokoľvek hlúpa a nezmyselná. Ďakujem pekne. (Potlesk.)
Z. Horváth, poslanec: (2004-03-03):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu skupiny poslancov je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom vplyve na štátny rozpočet, ako i o finančnom dosahu na rozpočet obcí. Osobitná časť dôvodovej správy obsahuje odôvodnenie jednotlivých ustanovení. Znenie návrhu zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a ani medzi priority odporúčané v Bielej knihe. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh skupiny poslancov prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh skupiny poslancov prerokovali výbory, a to: ústavnoprávny výbor, výbor pre verejnú správu a výbor pre pôdohospodárstvo. Za gestorský výbor navrhujem Výbor Národnej rady Slovenskej republiky pre pôdohospodárstvo a odporúčam, aby určené výbory predmetný návrh skupiny poslancov prerokovali do 23. apríla 2004 a gestorský výbor do 30. apríla 2004. Pán predsedajúci, skončil som.
Verešová, Anna, poslankyňa NR SR (2016-04-21):
Ďakujem za slovo. Vidieť aj tu v parlamente, akí sme veľmi rôznorodí, aké máme rôzne hodnotové postoje, a ja sa tomu v podstate teším, lebo tak je to v spoločnosti, tak je to aj v tomto parlamente. Ide už iba o rešpekt a úctu jeden k druhému a ja tiež, ja sa stále snažím veriť, že toto tak bude. Teším sa tomu, že tu zazneli aj hlasy alebo postoje kresťanov, konzervatívcov, lebo ja sama som zažila, že aj v občianskom živote verejnom a aj v tom politickom je skutočne ten nejaký kresťanský postoj alebo konzervatívny postoj skôr vytláčaný z verejného života, ale vidno teda, že aj v tom politickom svete, aj v tom občianskom stále je tu miesto, aby zaznieval práve aj tento hlas. Ďakujem.
Jurinová, Erika, podpredsedníčka NR SR (2013-10-24):
Pán minister chce reagovať. Z miesta, poprosím o mikrofón pre neho.
Jarjabek, Dušan, poslanec NR SR (2014-06-27):
Ďakujem, ďakujem za slovo, pán predsedajúci, pán podpredseda. No, dámy a páni, je to naozaj obludné, obludné, akým spôsobom viete tí, ktorí tento zákon, ktorí s týmto zákonom, návrhom zákona súhlasíte, je to naozaj obludné, akým spôsobom odpútavate pozornosť od toho, čo v tomto návrhu zákona naozaj je obludné. A ak si pani Vášáryová skutočne myslí, ak si myslí bývalá nomenklatúra Ústredného výboru Komunistickej strany Slovenska, že sa jej mám ospravedlniť ako zaslúžilej umelkyni, lebo pani Vášáryová je a bola nomenklatúra Ústredného výboru Komunistickej strany Slovenska, tak to, samozrejme, urobím. Ale musí mi to povedať. (Reakcia spravodajkyne.) A, pán Frešo a pán Bugár, buďte takí láskaví, buďte takí láskaví a svoje obludnosti si nechajte na svoje stranícke mítingy. Hovorím tuná o tomto návrhu zákona, ktorý je strašný – a vy to veľmi dobre viete. Keby tento návrh zákona bol prijatý, tak všetko to, čo ľudia, ktorí v tom ´93. roku chceli a za čo sa postavili, je preč. A títo ľudia sú tu dodnes a v dnešnom parlamente, viď nomenklatúra Ústredného výboru Komunistickej strany Slovenska. Ďakujem za pozornosť. (Reakcia spravodajkyne.)
Glváč, Martin, podpredseda NR SR (2018-09-12):
Pán poslanec Kresák.
Laurenčík, Milan, podpredseda NR SR (2021-06-24):
V zmysle § 27 ods. 8 požiadala o možnosť vystúpiť v rozprave pani spravodajkyňa, ktorej udeľujem slovo, nech sa páči.
Hrnko, Anton, poslanec NR SR (2016-09-14):
Ďakujem. Dovolím si pripomenúť členom výboru pre obranu a bezpečnosť, aby sa o 12.00 hod. dostavili do rokovacej miestnosti na rokovanie výboru. Ďakujem.
Pellegrini, Peter, predseda NR SR (2015-11-18):
Vážené panie poslankyne, vážení páni poslanci, otváram piaty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali Monika Gibalová, Ján Hudacký, Vladimír Matejička, Ivan Mikloš, Jozef Mikuš, Richard Raši, František Šebej. Na zahraničnej pracovnej ceste sú poslanci Gabriel Csicsai, Ján Hudacký, Maroš Kondrót a Pavol Pavlis. Podľa schváleného programu pristúpime k druhému čítaniu o vládnom návrhu zákona o štátnom rozpočte na rok 2016 . Ešte predtým vás chcem upozorniť, že o 11.00 hod. pred hlasovaním by sme si minútou ticha uctili obete útokov vo Francúzsku. Vládny návrh zákona je uverejnený ako tlač 1700 a je súčasťou návrhu rozpočtu verejnej správy na roky 2016 až 2018. Spoločná správa výborov schválená gestorským výborom má tlač 1700a. Z poverenia vlády Slovenskej republiky vládny návrh zákona odôvodní podpredseda vlády a minister financií Slovenskej republiky Peter Kažimír. Prosím teraz pána ministra, aby sa ujal slova. Nech sa páči, máte slovo.